Subject: Selgitustaotlus Veskimäe tiigi ja Pilkuse järve veetasemete kohta
From: "Veiko Vaisma" <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, "Vello Vou" <[email-masked]>, "Kalev Kepp" <[email-masked]>, <[email-masked]>, <[email-masked]>
Date: Thu, 12 Feb 2026 15:54:18 +0200

Tere,

Veskimäe katastriüksusel Pilkuse küla, Otepää vald, Valga maakond on 
koostatud eelprojekt „Tiigi laiendamine“ (töö nr R1804723), mille kohaselt 
on kavandatud tiigi normaal veetasemeks 124.90 m.

Tiik paikneb kahe truubi vahel:

*
Transpordiameti haldusalas oleva Rõngu–Otepää–Kanepi maantee all asuva 
truubi põhi on ligikaudu 124.40 m.

*
Kohaliku omavalitsuse haldusalas Kaarna järve tee all asuva truubi põhi on 
projektis märgitud kõrgusega 124.26 m (hetkel on projektist ettenähtud 
truubiläbimõõt väiksem ja tekitab suurvee ajal Pilkuse järves vee 
tasemetõusu häirib ka järve eesvoolu põllumaid ja maaparandussüsteemi).

Eelprojekt näeb ette tiigi veetaseme paisutamise kõrguseni 124.90 m, mis on 
mõlemast truubi põhjakõrgustest kõrgem.

Sellise lahendusega võivad kaasneda järgmised riskid:

1.Transpordiameti 
truubis võib püsiv veetase olla 124.90 m ning suurvee ja rohkete sademete 
korral täiendavalt 0.2–0.6 m kõrgem. Kui truup ei suuda vett piisavalt läbi 
lasta, tekib risk Rõngu–Otepää–Kanepi maantee teetammi kahjustumiseks.

2.Pilkuse 
järve veetase võib tõusta, mille tagajärjel ujutatakse üle järve kaldad 
(lisatud joonisel viirutatud ala), kinnistute piirid ning kahjustatakse 
Pilkuse järve eesvoolu maaparandussüsteemi.

Otepää Vallavalitsuse nõusolekus projekteerimistingimuste väljastamiseks 
(Veskimäe katastriüksus, punkt 2) on sätestatud, et projekt peab sisaldama 
olemasoleva olukorra kaardistust, kus on märgitud:

*
Kaarnaoja säng;

*
olemasoleva tiigi piirid ja maht;

*
tiigi veetase;

*
truupide kõrgusarvud;

*
Pilkuse järve veetase.

Palume esitada vastav dokument, mis nimetatud andmeid sisaldab.

On võimalik, et alusandmete mõõdistamisel on tekkinud ebatäpsus, kuna 
Pilkuse järve veetase on viimastel aastatel olnud kõrgem. Seda võivad 
mõjutada Transpordiameti truubi settega osaline täitumine ning Kaarna järve 
tee all oleva truubi võimalik ebapiisav läbimõõt.

Palume selgitada, miks on projektis lubatud vee paisutamine kahe truubi 
vahelisel alal kõrgemale truupide põhjakõrgustest.

Palume vastuseid järgmistele küsimustele:

1.Kas 
kavandatud lahendus on keskkonna- ja maaparandussüsteemide nõuetest 
lähtuvalt korrektne ning kooskõlas kehtivate regulatsioonidega?

2.Kuidas 
on toimunud projekti kooskõlastamine asjasse puutuvate asutustega, 
arvestades, et objekt asub Otepää looduspargi Pilkuse piiranguvööndis?

3.Millistel 
alustel on projektile väljastatud ehitusluba?

4.Kas 
projekteerimisel ja ehitusloa väljastamisel on analüüsitud järgmisi mõjusid:

*
ujutusalade muutus;

*
mõju maantee tammile;

*
kinnistute piiride ja kasutusvõimaluste muutus;

*
maaparandussüsteemide (kraavid, torustikud) toimimise häirimine;

*
kaldavööndi ja elustiku muutused;

*
Pilkuse järve ajalooline veetase ning viimase 25 aasta keskmine veetase, 
mida on arvestatud truupide projekteerimisel.

Juhime tähelepanu, et kavandatud tiigi asukohas toimuvad hetkel kaevetööd.

Palume Teie selgitusi ja tagasisidet.

Ette tänades.

Veiko Vaisma
TS ESTATE OÜ
Ehitusjuht
53428490
[email-masked] <mailto:[email-masked]>